Obrazloženje


Temeljem Zakona o pravu na pristup informacijama („Narodne novine“, broj 25/13, 85/15 i 69/22) te Kodeksom savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), Županijska lučka uprava  Pula – Autorita' portuale regionale di Pola obavještava kako je u tijeku Javno savjetovanje sa zainteresiranom javnošću o Nacrtu Pravilnika o provedbi postupaka jednostavne nabave u Županijskoj lučkoj upravi Pula – Autorita' portuale regionale di Pola. 
Upravno vijeće Županijske lučke uprave Pula je na sjednici od 23.siječnja 2025.god. donijelo Pravilnik o provedbi postupaka jednostavne nabave u Županijskoj lučkoj upravi  Pula – Autorita' portuale regionale di Pola KLASA:021-01/25-02/01; URBROJ:2163/01-02-25-03, a obzirom na izmjenu i dopunu Zakona o javnoj nabavi („Narodne novine“ broj 48/2026), ukazala se potreba i za donošenjem novog Pravilnika i usklađenjem s izmjenama i dopunama Zakona o javnoj nabavi.
Zakonom o javnoj nabavi („Narodne novine“ broj 120/16, 114/22 i 48/26) člankom 15. st.2 propisano je da pravila, uvjete i postupke jednostavne nabave utvrđuje naručitelj općim aktom.
Od 1. rujna 2026. povećavaju se pragovi za jednostavnu nabavu te iznose 50.000,00 eura za robu i usluge te 100.000,00 eura za radove. Ujedno se, radi jačanja transparentnosti i antikorupcijskih učinaka, uvodi obveza provođenja nabave iznad 15.000,00 eura putem modula jednostavne nabave u Elektroničkom oglasniku javne nabave RH, te obveza javne objave poziva na dostavu ponuda za nabave iznad 25.000,00 eura za robu i usluge te iznad 45.000,00 eura za radove. U općem aktu o jednostavnoj nabavi naručitelji su dužni urediti pravila o sukobu interesa te način ostvarivanja pravne zaštite putem prigovora čelniku, kao i svoj interni akt objaviti u EOJN RH.

